b'\n_START_ARTICLE_\nGrad Vinica, \xc4\x8crnomelj\n_START_SECTION_\nZgodovina\n_START_PARAGRAPH_\nPo Valvasorju naj bi grad Vinica, stal \xc5\xbee pred letom 1082. Ime Vinica izvira \xc5\xa1e iz latinske besede Vinitium. Zgrajen je bil na ru\xc5\xa1evini predhodne rimske utrdbe. Danes je grad prenovljen v luksuzno restavracijo, ki ima tudi 3 apartmaje ( 4 zvezdice ). Se zmeraj je ohranjena grajska kapela, katera po arhitekturni zna\xc4\x8dilnosti pri\xc4\x8da, da bi lahko bila zgrajena \xc5\xbee v 14. stol. Leta 1469 in 1471 sta bila dva najhuj\xc5\xa1a Tur\xc5\xa1ka napada na Vinico vendar jim trga ni nikoli uspelo osvojiti. Leta 1555 je grad Vinico skoraj povsem uni\xc4\x8dil po\xc5\xbear. Trg je dvakrat pogorel 8. avgusta l.1874 in 28. marca l.1888. Trg je imel tudi svoj grb in sicer zlatega "grajfona" z grozdom v roki na modrem \xc5\xa1\xc4\x8ditu, katerega danes pomotoma zamenjujejo za zmaja. V 18.stoletju je bil prepu\xc5\xa1\xc4\x8den propadanju. Tr\xc5\xa1ka ve\xc5\xa1ala so stala tik Vinice na hrib\xc4\x8dku, ki ima \xc5\xa1e danes zna\xc4\x8dilni naziv "Ve\xc5\xa1enik". Vinica in njena okolica ima polno predzgodovinskih naselbin in gomil. Sistemati\xc4\x8dno odkopavanje gomil (353 grobov) iz hal\xc5\xa1tatske in latenske dobe je vodila vojvodina Meklenbur\xc5\xa1ka v l.1905 - 1914. L.1933 je bogato zbirko 20.000 predmetov prepeljala v Ameriko, kjer je bila l.1934 prodana na javni dra\xc5\xbebi v New Yorku.\n_START_SECTION_\nGrb\n_START_PARAGRAPH_\nNa modrem grbu je upodobljen zlat grifin v pozi rampant, ki dr\xc5\xbei grozd. Simbol grifina pomeni: hrabrost, kljubovalen pogum, budnost in varuh zaklada. Poza rampant pomeni pripravljenost na boj. Modra tinkura pomeni: \xc4\x8dast, slava, po\xc5\xa1tenost, zvestoba, trajnost. Zlata kovinska tinkura pomeni: veli\xc4\x8dastnost, ugled, vrhovnost, dostojanstvo, bogastvo in se podeljuje za posebne zasluge. Grozd simboli\xc4\x8dno predstavlja glavno panogo Vini\xc4\x8danov.\n_START_SECTION_\nLegenda\n_START_PARAGRAPH_\nV \xc4\x8dasu Tur\xc5\xa1ke nevarnosti naj bi se v Vinico zatekel nek Uskok pod pretvezo, da be\xc5\xbei pred Turki. Izdajal se je za kristjana in prijatelja v resnici pa je bil Tur\xc5\xa1ki vohun. Ko so Vini\xc4\x8dani to izvedeli so ga raz\xc4\x8detverili._NEWLINE_Nekega dne se na Hrva\xc5\xa1ki strani Kolpe pojavi Tur\xc5\xa1ka konjenica. Majhna \xc4\x8detica Vini\xc4\x8danov pa zbe\xc5\xbei na hrib \xc5\xbde\xc5\xbeelj, da si pri cerkvici sv. Marije najde pomo\xc4\x8di. Hodili so okrog cerkve, kot v procesiji in molili za\xc5\xa1\xc4\x8dite. Turki, ki so videli to procesijo so mislili, da je zbrana velika vojska in so pobegnili. V zahvalo Mariji so Vini\xc4\x8dani sklenili, da vsako leto romajo na \xc5\xbde\xc5\xbeelj v zahvalo Mariji, kot to po\xc4\x8dnejo \xc5\xa1e danes.'